b"\n_START_ARTICLE_\nGuerra entre la federaci\xc3\xb3 i els klingon del 2256\n_START_SECTION_\nBatalla de les estrelles bin\xc3\xa0ries\n_START_PARAGRAPH_\nAquesta batalla la va iniciar T'Kuvma danyant un repetidor interstel\xc2\xb7lar de la Federaci\xc3\xb3 en un sistema binari a Gamma Hidra., prop de la zona neutral romulana, per provocar una confrontaci\xc3\xb3. La nau USS shenzhou va ser enviada a investigar l'incident. Durant la investigaci\xc3\xb3, la comandant Burnham va matar un klingon hostil. La Shenzhou va enviar un senyal d'auxili a totes les naus properes alhora que els T'Kuvma va activar el far de Kahless per cridar els 24 clans klingon. Despr\xc3\xa9s de la crida, es van reunir deu naus de la Federaci\xc3\xb3 i vint-i-quatre naus klingon, una de cada clan. _NEWLINE_T'Kuvma va ordenar atacar la Shenzhou, que va comen\xc3\xa7ar a fer maniobres evasives. Poc despr\xc3\xa9s les naus de la federaci\xc3\xb3 van respondre al foc, causant grans danys a les naus klingon. La resposta de les naus klingon i la seva superioritat num\xc3\xa8rica provoca la destrucci\xc3\xb3 de la USS Clarke i la USS Yeager i la Shenzhou seriament danyada, perdent el control de vol. La batalla continua amb la p\xc3\xa8rdua d'almenys set naus de la federaci\xc3\xb3 fins que els l\xc3\xadders klingon veuen que la batalla est\xc3\xa0 guanyada i decideixen tornar a Qo'noS i unir-se per lluitar contra la Federaci\xc3\xb3.  _NEWLINE_Al final de la batalla, quan la nau de T'Kuvma es queda sola en el lloc de la batalla, la tripulaci\xc3\xb3 de la Shenzhou transporta un explosiu dins la seva nau i s'hi transporta per capturar-lo. Durant l'abordatge, la capitana Georgiu resulta morta i Burnham mata per l'esquena a T'Kuvma."